15.18. Kohtutoimikud - kohus peab iga kohtuasja kohta toimikut, kuhu on koondatud ajalises järgnevuses kõikide menetlusastmete menetlusdokumendid ja muud asjaga seotud dokumendid, sh protokollid ja kohtulahendid.  15.19. Koopia, ärakiri - dokumendi reproduktsioon või  ümberkirjutus.  15.20. Lisa - dokumendi põhiosa täiendav materjal.  15.21. Memo (memorandum) - sisekommunikatsiooniks mõeldud informatsiooni jäädvustav ja meeldetuletav dokument.  15.22. Originaaldokument - algselt loodud dokument, mis eristub igast selle koopiast.  15.23. Plank - trükitud või muul viisil valmistatud dokument, kuhu on jäetud tühjad väljad teatud informatsiooni ülesmärkimiseks.  15.24. Registreerimine - dokumendile süsteemi sisestamisel  ainuidentifikaatori andmine.  15.25. Sari - dokumentide liigituse põhiüksus dokumentide loetelus on sari.  15.26. Säilitustähtaeg - periood, mille jooksul sarja kuuluvaid dokumente peab alal hoidma.  15.27. Toimik - ühise teema, tegevuse või toiminguga seotud dokumentide korrastatud üksus, mis on koostatud kas selle loojale igapäevaseks kasutamiseks või arhiivi korrastamise käigus.  15.28. Üleandmine - dokumentide valdaja, omaniku ja/või dokumentide eest vastutaja  vahetumine.